ΠΕΡΙΕΧΟΜΕΝΑ
ΑΠΟΦΑΣΕΙΣ
Ορισμός Αποφαινομένων Οργάνων για την εκτέλεση του έργου «Αποκατάσταση λειτουργικών
βαθών και επισκευή  - ενίσχυση της θωράκισης
του λιμένα Ρεθύμνου».
Τροποποίηση της υπ’ αρ. 74268/12-10-2020 απόφασης της Συγκλήτου του Πανεπιστημίου Δυτι-
κής Αττικής «Εσωτερικός Κανονισμός Λειτουργίας
του Πανεπιστημίου Δυτικής Αττικής» (Β’ 4621).
ΑΠΟΦΑΣΕΙΣ
Αριθμ. 3122.1-Τ60/27233/2024
(1)
Ορισμός Αποφαινομένων Οργάνων για την εκτέλεση του έργου «Αποκατάσταση λειτουργικών
βαθών και επισκευή - ενίσχυση της θωράκισης
του λιμένα Ρεθύμνου».
ΟΙ ΥΠΟΥΡΓΟΙ
ΥΠΟΔΟΜΩΝ ΚΑΙ ΜΕΤΑΦΟΡΩΝ ΝΑΥΤΙΛΙΑΣ ΚΑΙ ΝΗΣΙΩΤΙΚΗΣ ΠΟΛΙΤΙΚΗΣ
Έχοντας υπόψη:
1. Τις διατάξεις:
α. Του ν. 2932/2001 «Ελεύθερη Παροχή υπηρεσιών
στις θαλάσσιες ενδομεταφορές - Σύσταση Γενικής Γραμματείας Λιμένων και Λιμενικής Πολιτικής - Μετατροπή
Λιμενικών Ταμείων σε ανώνυμες εταιρείες και άλλες διατάξεις» (Α’ 145),
β. της περ. α’ της παρ. 1 του άρθρου 14 του ν. 3044/2002
«Μεταφορά Συντελεστή Δόμησης και ρυθμίσεις άλλων
θεμάτων αρμοδιότητας Υπουργείου Περιβάλλοντος, Χωροταξίας και δημοσίων Έργων» (Α’ 197), όπως αντικα-
ταστάθηκε από παρ. 1 του άρθρου 44 του ν. 3153/2003
«Ναυτική επαγγελματική εκπαίδευση και επιμόρφωση
και ρύθμιση άλλων θεμάτων αρμοδιότητας του Υπουργείου Εμπορικής Ναυτιλίας»,
γ. του π.δ. 70/2015 «Ανασύσταση των Υπουργείων Πολιτισμού και Αθλητισμού, Υποδομών, Μεταφορών και Δι-
κτύων, Αγροτικής Ανάπτυξης και Τροφίμων. Ανασύσταση
του Υπουργείου Ναυτιλίας και Αιγαίου και μετονομασία
του σε Υπουργείο Ναυτιλίας και Νησιωτικής Πολιτικής.
Μετονομασία του Υπουργείου Πολιτισμού, Παιδείας και
Θρησκευμάτων σε Υπουργείο Παιδείας, Έρευνας και
Θρησκευμάτων, του Υπουργείου Οικονομίας, Υποδομών, Ναυτιλίας και Τουρισμού σε Υπουργείο Οικονομίας,
Ανάπτυξης και Τουρισμού και του Υπουργείου Παραγωγικής Ανασυγκρότησης, Περιβάλλοντος και Ενέργειας
σε Υπουργείο Περιβάλλοντος και Ενέργειας. Μεταφορά
Γενικής Γραμματείας Βιομηχανίας στο Υπουργείο Οικονομίας, Ανάπτυξης και Τουρισμού» (Α’ 114),
δ. του π.δ. 13/2018 «Οργανισμός Υπουργείου Ναυτιλίας και Νησιωτικής Πολιτικής» (Α’ 26),
ε. του π.δ. 77/2023 «Σύσταση Υπουργείου και μετονομασία Υπουργείων, Γενικών και Ειδικών Γραμματειών -
Μεταφορά αρμοδιοτήτων» (Α’ 130), ιδίως δε της παρ. 2
του άρθρου 10 αυτού,
στ. του π.δ. 79/2023 «Διορισμός Υπουργών, Αναπληρωτών Υπουργών και Υφυπουργών» (Α’ 131),
ζ. του π.δ. 82/2023 «Μετονομασία Υπουργείου - Σύσταση και μετονομασία Γενικών Γραμματειών - Μετα-
φορά αρμοδιοτήτων, υπηρεσιακών μονάδων και θέσεων προσωπικού - Τροποποίηση και συμπλήρωση του
π.δ. 77/2023 (Α’ 130) - Μεταβατικές διατάξεις» (Α’ 139),
η. του π.δ. 87/2023 «Διορισμός Υπουργού Ναυτιλίας
και Νησιωτικής Πολιτικής» (Α’ 151),
θ. του π.δ. 123/2017 «Οργανισμός του Υπουργείου
Υποδομών και Μεταφορών» (Α’ 151).
2. Τα έγγραφα:
α. Το υπό στοιχεία 88758/Σ.19667/23-03-2022 έγγραφο του Υπουργείου Υποδομών και Μεταφορών/Γενική
Γραμματεία Υποδομών/Γενική Διεύθυνση Υ.ΛΙ.Κ.Υ./Τμήμα
Κατασκευών (Δ20).
β. Την υπ’ αρ. 145/2022 (ΑΔΑ:Ψ9Ε5ΟΡ0Υ-ΘΤΑ) απόφαση του Διοικητικού Συμβουλίου του Δημοτικού Λιμενι-
κού Ταμείου Ρεθύμνου.
γ. Το γεγονός ότι από την παρούσα δεν προκαλείται
επιπλέον δαπάνη, αποφασίζουμε:
1. Για την εκτέλεση του έργου «Αποκατάσταση λειτουργικών βαθών και επισκευή - ενίσχυση θωράκιση
του Λιμένος Ρεθύμνου», προϋπολογισμού άνω των
10.000.000,00 ευρώ (άνευ Φ.Π.Α.), ορίζεται ως Φορέας
Υλοποίησης το Υπουργείο Ναυτιλίας και Νησιωτικής
Πολιτικής. Αναθέτουσα και Προϊσταμένη Αρχή ορίζεται
η Διεύθυνση Λιμενικών Υποδομών (Δ20) της Γενικής
Γραμματείας Ναυτιλίας και Λιμένων του Υπουργείου
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
2 Μαΐου 2024
ΤΕΥΧΟΣ  ΔΕΥΤΕΡΟ
Αρ. Φύλλου 2646
VARVARA ZACHARAKI
EEST
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2646/02.05.2024
Ναυτιλίας και Νησιωτικής Πολιτικής και ως Διευθύνουσα Υπηρεσία ορίζεται το Τμήμα Κατασκευής έργων (ΤΚΕ)
Αθήνας της Ειδικής Υπηρεσίας Δημοσίων Έργων (ΕΥΔΕ)
κατασκευής Υδραυλικών και Λιμενικών Υποδομών της
ΓΔ-Υ.ΛΙ.Κ.Υ., της Γενικής Γραμματείας Υποδομών του
Υπουργείου Υποδομών και Μεταφορών.
2. Η παρούσα απόφαση ισχύει για έργα εντός ζώνης
λιμένα. Για την εκτέλεση του έργου λαμβάνονται όλες οι
αναγκαίες από τη νομοθεσία άδειες και εγκρίσεις.
3. Με την παρούσα παύει να ισχύει η υπό στοιχεία
3122.1-Τ60/49063/2022/08-07-2022 (ΑΔΑ: Ω3Ν14 653
ΠΩ-ΘΤ0) κοινή απόφαση του Υπουργού Ναυτιλίας και
Νησιωτικής Πολιτικής και του Υπουργού Υποδομών και
Μεταφορών [Ορισμός Αποφαινομένων Οργάνων για την
εκτέλεση του έργου «Αποκατάσταση λειτουργικών βαθών και επισκευή - ενίσχυση της θωράκισης του λιμένα
Ρεθύμνου»] (Β’ 3849).
4. Η ισχύς της παρούσας αρχίζει από τη δημοσίευσή
της στην Εφημερίδα της Κυβερνήσεως.
Η απόφαση αυτή να δημοσιευθεί στην Εφημερίδα της
Κυβερνήσεως.
Πειραιάς, 11 Απριλίου 2024
Οι Υπουργοί
Υποδομών και
Ναυτιλίας και
Μεταφορών
Νησιωτικής Πολιτικής
ΧΡΗΣΤΟΣ ΣΤΑΪΚΟΥΡΑΣ
ΧΡΗΣΤΟΣ ΣΤΥΛΙΑΝΙΔΗΣ
Ι
Αριθμ. 36003
(2)
Τροποποίηση της υπ’ αρ. 74268/12-10-2020 απόφασης της Συγκλήτου του Πανεπιστημίου Δυτι-
κής Αττικής «Εσωτερικός Κανονισμός Λειτουργίας του Πανεπιστημίου Δυτικής Αττικής» (Β’ 4621).
Η ΣΥΓΚΛΗΤΟΣ
ΤΟΥ ΠΑΝΕΠΙΣΤΗΜΙΟΥ ΔΥΤΙΚΗΣ ΑΤΤΙΚΗΣ
Έχοντας υπόψη:
1. Τον ν. 4521/2018 «Ίδρυση Πανεπιστημίου Δυτικής
Αττικής και άλλες διατάξεις» (Α’ 38).
2. Τον ν. 4610/2019 «Συνέργειες Πανεπιστημίων και
Τ.Ε.Ι., Πρόσβαση στην Τριτοβάθμια Εκπαίδευση, Πειραματικά Σχολεία, Γενικά Αρχεία του Κράτους και Λοιπές
Διατάξεις» (Α’ 70).
3. Τον ν. 4957/2022 «Νέοι Ορίζοντες στα Ανώτατα
Εκπαιδευτικά Ιδρύματα: Ενίσχυση της Ποιότητας, της
Λειτουργικότητας και της Σύνδεσης των Α.Ε.Ι. με την
Κοινωνία και λοιπές διατάξεις» (Α’ 141).
4. Τον ν. 3861/2010 «Ενίσχυση της διαφάνειας με την
υποχρεωτική ανάρτηση νόμων και πράξεων των Κυβερνητικών, Διοικητικών και Αυτοδιοικητικών Οργάνων στο
διαδίκτυο ’’Πρόγραμμα Διαύγεια’’» και άλλες διατάξεις
(Α’ 112).
5. Την υπ’ αρ. 46969/12-05-2023 διαπιστωτική πράξη του Αντιπρύτανη Έρευνας και Δια Βίου Εκπαίδευσης
σχετικά με την «Εκλογή Πρύτανη του Πανεπιστημίου
Δυτικής Αττικής» (Υ.Ο.Δ.Δ. 454).
6. Την υπ’ αρ. 77275/01-09-2023 πράξη του Πρύτανη
του Πανεπιστημίου Δυτικής Αττικής «Ορισμός Αντιπρυτάνεων, τομέων ευθύνης αυτών, κατανομής αρμοδιοτή-
των και σειράς αναπλήρωσης του Πρύτανη του Πανεπιστημίου Δυτικής» (Υ.Ο.Δ.Δ. 921), όπως τροποποιήθηκε
με την υπ’ αρ. 94297/12-10-2023 (Υ.Ο.Δ.Δ. 1141) πράξη
του Πρύτανη του Πανεπιστημίου Δυτικής Αττικής.
7. Την υπ’ αρ. 80818/12-09-2023 (ΑΔΑ: 9ΖΥΨ46Μ9ΞΗΘΑΔ) πράξη «Συγκρότησης της Συγκλήτου του Πανεπι-
στημίου Δυτικής Αττικής» του Πρύτανη του Πανεπιστημίου Δυτικής Αττικής.
8. Την υπ’ αρ. 97386/19-10-2023 (ΑΔΑ: ΨΛΓΧ46Μ9
ΞΗ-Ι07) πράξη «Ανασυγκρότησης της Συγκλήτου του
Πανεπιστημίου Δυτικής Αττικής» του Πρύτανη του Πανεπιστημίου Δυτικής Αττικής.
9. Την υπ’ αρ. 74268/12-10-2020 απόφαση της Συγκλήτου του Πανεπιστημίου Δυτικής Αττικής «Εσωτερικός
Κανονισμός Λειτουργίας του Πανεπιστημίου Δυτικής
Αττικής» (Β’ 4621).
10. Το γεγονός ότι, σύμφωνα με την περ. στ’ της παρ. 4
του άρθρου 16 του ν. 4957/2022 (Α’ 141), η Σύγκλητος
«στ) Εγκρίνει τον Εσωτερικό Κανονισμό Λειτουργίας του
ΑΕΙ, κατόπιν εισήγησης του Πρύτανη».
11. Την από 24.04.2024 γραπτή εισήγηση του Πρύτανη
του Πανεπιστημίου Δυτικής Αττικής.
12. Την εύρυθμη λειτουργία του Πανεπιστημίου Δυτικής Αττικής.
13. Το γεγονός ότι με την παρούσα απόφαση δεν
προκαλείται δαπάνη σε βάρος του κρατικού προϋπολογισμού ή του Προϋπολογισμού του Πανεπιστημίου
Δυτικής Αττικής, αποφασίζει:
Την τροποποίηση της υπ’  αρ. 74268/12-10-2020
απόφασης της Συγκλήτου του Πανεπιστημίου Δυτικής
Αττικής «Εσωτερικός Κανονισμός Λειτουργίας του Πανεπιστημίου Δυτικής Αττικής» (Β’ 4621), ως ακολούθως:
ΚΕΦΑΛΑΙΟ 3
ΟΡΓΑΝΩΣΗ ΤΗΣ ΕΣΩΤΕΡΙΚΗΣ
ΛΕΙΤΟΥΡΓΙΑΣ ΤΟΥ ΙΔΡΥΜΑΤΟΣ
Άρθρο 10
- Η παρ. 1, περ. 1.12 αντικαθίσταται ως εξής:
«1.12 α) Τα συλλογικά όργανα διοίκησης του Πανεπιστημίου Δυτικής Αττικής και των επιμέρους ακαδημαϊ-
κών μονάδων αυτού, καθώς και κάθε είδους συλλογικά
όργανα και επιτροπές που συγκροτούνται και λειτουργούν για τις ανάγκες του Ιδρύματος, του Ειδικού Λογα-
ριασμού Κονδυλίων Έρευνας (Ε.Λ.Κ.Ε.) και της Εταιρείας
Διαχείρισης και Αξιοποίησης της Περιουσίας συνεδριάζουν είτε με φυσική παρουσία των μελών τους είτε μέσω
τηλεδιάσκεψης. Η δυνατότητα διεξαγωγής συνεδριάσεων μέσω τηλεδιάσκεψης δύναται να αφορά σε ορισμένα
μέλη ή στο σύνολο των μελών τους.
β) Η πρόσκληση προς τα μέλη των συλλογικών οργάνων ή των επιτροπών αποστέλλεται ηλεκτρονικά του-
λάχιστον σαράντα οκτώ (48) ώρες πριν από την ημέρα
της συνεδρίασης, μέσω μηνύματος ηλεκτρονικού ταΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2646/02.05.2024
χυδρομείου με βεβαίωση λήψης του μηνύματος από
τον παραλήπτη ή και με οποιοδήποτε άλλο πρόσφορο
ηλεκτρονικό μέσο, εφόσον αποδεικνύεται η επικοινωνία
ή αποστολή και βεβαιώνονται η ημέρα και η χρονολογία, καθώς και η υπογραφή του προσώπου που έκανε
την πρόσκληση. Κατ’ εξαίρεση, επιτρέπεται η σύντμηση
της προθεσμίας, αν υπάρχει επείγουσα ανάγκη, η οποία
βεβαιώνεται από τον προεδρεύοντα του οργάνου ή της
επιτροπής. Στην πρόσκληση της συνεδρίασης αναγράφονται ο τόπος, η ημερομηνία, η ώρα της συνεδρίασης,
τα θέματα της ημερήσιας διάταξης και ο τρόπος διεξαγωγής της συνεδρίασης, με φυσική παρουσία, τηλεδιά-
σκεψη ή μεικτό τρόπο.
γ) Τα πρακτικά των συνεδριάσεων τηρούνται σε ηλεκτρονική μορφή με ευθύνη του προεδρεύοντος σε συ-
νεργασία με τον υπάλληλο στον οποίον έχει ανατεθεί η
διοικητική υποστήριξη του οργάνου ή της επιτροπής και
κοινοποιούνται με ηλεκτρονικό τρόπο προς όλα τα μέλη
μετά από την υπογραφή τους, ανεξαρτήτως αν αυτά συμμετείχαν στη συνεδρίαση».
- Η παρ. 1, περ. 1.13 αντικαθίσταται ως εξής:
«1.13 α) Στα πρακτικά καταχωρίζονται συνοπτικά
και περιεκτικά τα θέματα της Ημερησίας Διάταξης, οι
εισηγήσεις - προτάσεις, οι διεξαχθείσες ψηφοφορίες, η
μορφή αυτών (μυστικές ή φανερές), τα αποτελέσματά
τους και οι ληφθείσες αποφάσεις. Οι ψηφοφορίες είναι
φανερές, εκτός αν ορίζεται διαφορετικά από το νόμο.
Ειδικότερα, στα πρακτικά αναφέρεται ο αριθμός, ο τόπος
και ο χρόνος της συνεδρίασης, καθώς και ο χαρακτηρισμός της ως τακτικής ή έκτακτης, τα μέλη που είναι
παρόντα, καθώς και ο τρόπος συμμετοχής αυτών (με
φυσική παρουσία ή μέσω τηλεδιάσκεψης), ο τίτλος και η
ιδιότητα εκάστου, τα απόντα μέλη, καθώς και η ύπαρξη
ή μη απαρτίας, κατά την έναρξη της συνεδρίασης. Στο
πρακτικό καταχωρίζονται οι γνώμες των μελών που μειοψήφησαν, σε περίπτωση δε φανερής ψηφοφορίας και τα
ονόματα τούτων. Αν πρόκειται για συνεδρίαση οργάνου
προς διατύπωση απλής γνώμης, στο οικείο πρακτικό
καταχωρίζονται υποχρεωτικά όλες οι επιμέρους γνώμες
που διατυπώθηκαν και τέθηκαν σε ψηφοφορία.
β) Τα μέλη του οργάνου μπορούν να ζητήσουν κατά τη
συζήτηση ενός θέματος να αποστείλουν και εγγράφως
τις ήδη διατυπωθείσες προφορικά κατά τη συνεδρίαση
απόψεις ή αιτιολογήσεις της ψήφου τους, προκειμένου
να καταχωρηθούν αυτούσιες στα πρακτικά. Η αποστολή
γίνεται ηλεκτρονικά (μέσω ηλεκτρονικού ταχυδρομείου - e-mail) στον Γραμματέα του Συλλογικού Οργάνου,
εντός αποκλειστικής προθεσμίας είκοσι τεσσάρων (24)
ωρών από τη λήξη της Συνεδρίασης. Το κείμενο που αποστέλλεται εγγράφως πρέπει να έχει αναγνωσθεί κατά τη
συνεδρίαση του οργάνου, άλλως δεν δύναται να περιληφθεί στα πρακτικά. Σε κάθε περίπτωση, τα πρακτικά
συντάσσονται κατά την κρίση και με ευθύνη του προεδρεύοντος σε συνεργασία με τον Γραμματέα, σύμφωνα
με τις ήδη προφορικά διατυπωθείσες τοποθετήσεις των
μελών (συνοπτική περιεκτική αναγραφή). Επί πλέον, στα
πρακτικά αναφέρονται και τα άτομα που προσκλήθηκαν για τη συζήτηση ειδικών θεμάτων, η συμμετοχή των
οποίων δεν προβλέπεται από τις οικείες διατάξεις που
διέπουν τη σύνθεση του οργάνου και τα οποία αποχώρησαν από τη συνεδρίαση, σύμφωνα με τα οριζόμενα
στον παρόντα Κανονισμό».
- Καταργείται η περ. 1.17 της παρ. 1 και οι επόμενες
περιπτώσεις αναριθμούνται ως εξής:
- Στην περ. 1.18 τίθεται ο αριθμός 1.17
- Στην περ. 1.19 τίθεται ο αριθμός 1.18
- Στην περ. 1.20 τίθεται ο αριθμός 1.19
- Στην περ. 1.21 τίθεται ο αριθμός 1.20.
- Στην παρ. 1, περ. 1.20, η οποία -κατόπιν της κατάργησης της περ. 1.17- έχει λάβει τον αριθμό 1.19, καταργείται
το εδάφιο β’ και διαμορφώνεται ως εξής:
«1.19 Για κάθε διαδικαστικό θέμα που προκύπτει
αποφασίζει το Σώμα. Κατά τα λοιπά, για τη λειτουργία
των συλλογικών οργάνων και επιτροπών εφαρμόζεται
ο Κώδικας Διοικητικής Διαδικασίας (ν. 2690/1999, Α’ 45),
καθώς και όσα προβλέπονται στον παρόντα Εσωτερικό
Κανονισμό Λειτουργίας του Πανεπιστημίου».
Η απόφαση αυτή να δημοσιευθεί στην Εφημερίδα της
Κυβερνήσεως.
Αιγάλεω, 26 Απριλίου 2024
Ο Πρύτανης
ΠΑΝΑΓΙΩΤΗΣ ΚΑΛΔΗΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2646/02.05.2024
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20240202646.pdf | Tokens: 14541]